02/07/2014 | Administración LocalMunicipal
Bergondo
Intervención
Aprobación definitiva e publicación do texto íntegro da modificación da Ordenanza fiscal reguladora do imposto sobre bens inmobles do Concello de Bergondo

ANUNCIO Unha vez que estivo exposto ó público o acordo provisional que adoptou o Pleno na sesión que tivo lugar o día 24 de abril de 2014, de modificación da Ordenanza fiscal reguladora do imposto sobre bens inmobles do Concello de Bergondo, sen que se presentasen alegacións, o acordo de aprobación provisional enténdese definitivamente aprobado, polo que se publica integramente a modificación da Ordenanza para os efectos establecidos no artigo 17.4 do Real decreto lexislativo 2/2004, de 5 de marzo, mediante o que se aproba o texto refundido da Lei reguladora das faceandas locais: “ORDENANZA FISCAL REGULADORA DO IMPOSTO SOBRE BENS INMOBLES Artigo 1.º. De conformidade co previsto no artigo 72 do texto refundido da Lei reguladora das facendas locais, aprobado polo R-D Lexislativo 2/2004, de 5 de marzo, o tipo de gravame do imposto sobre bens inmobles aplicable neste municipio queda fixado nos termos que se establecen no artigo seguinte. Artigo 2.º. 1. O tipo de gravame do imposto sobre bens inmobles aplicable ós bens de natureza urbana queda fixado no 0,40 por cento”. 2. O tipo de gravame do imposto sobre bens inmobles aplicable ós bens de natureza rústica queda fixado no 0,6 por cento.3. O tipo de gravame do imposto sobre bens inmobles aplicable os bens inmobles de características especiais, definidos estes no artigo 8 do texto refundido da Lei do catastro inmobiliario, aprobado polo Real decreto lexislativo 1/2004, de 5 de marzo, e sitos no termo municipal de Bergondo, queda fixado no 1,3 por cento. Artigo 3.º. 1. En virtude do artigo 62.4 do texto refundido da Lei reguladora das facendas locais, establécese a exención dun importe mínimo combinado de 2,00 € (dous euros e cero céntimos) por liquidación e de 12,00 € (doce euros e cero céntimos) por contribuínte (unidade fiscal), para practicar liquidacións polo imposto sobre bens inmobles de natureza rústica, de tal xeito que non se practiquen liquidacións cando a cota resultante non chegue ós 2,00 € e tampouco cando a totalidade das cotas dunha mesma unidade fiscal non chegue ós 12,00 €, aínda que unha ou varias delas chegue ós 2,00 €. Artigo 4.º. 1. En virtude do artigo 73.1 texto refundido da Lei reguladora das facendas locais, aplicarase unha bonificación do 50% na cuota íntegra do imposto, sempre que así se solicite polos interesados antes do inicio das obras, para os inmobles que constitúan o obxecto da actividade das empresas de urbanización, construción e promoción inmobiliaria tanto de obra nova como de rehabilitación equiparable a esta e non figuren entre os bens do seu inmovilizado. O prazo de aplicación desta bonificación comprenderá dende o período impositivo seguinte a aquel en que se inicien as obras ata o posterior á terminación das mesmas, sempre e cando durante ese período se realicen obras de urbanización ou construción efectiva, e sen que, en ningún caso se poda exceder dos tres períodos impositivos.2. En virtude do artigo 73.2, parágrafo segundo, texto refundido da Lei reguladora das facendas locais, aplicarase unha bonificación do 25% na cuota íntegra do imposto para as vivendas de protección oficial e as que resulten equiparables a estas conforme a normativa da Comunidade Autónoma de Galicia, e por un período de tres anos. Esta bonificación concederase previa petición do interesado e posteriormente á aplicación da bonificación obrigatoria recollida no artigo 73.2 parágrafo primeiro, do texto refundido da Lei reguladora das facendas locais, que establece a bonificación do 50% por un período de tres anos para este mesmo tipo de bens inmobles.3. En virtude do artigo 74.4 do texto refundido da Lei reguladora das facendas locais, aplicarase unha bonificación do 90% na cuota íntegra do imposto a favor de aqueles suxeitos pasivos que ostenten a condición de titulares de familia numerosa, previa solicitude do interesado e previa acreditación por parte do mesmo desa condición, sempre e cando os bens inmobles sobre os que se pretenda aplicar a bonificación non teñan un valor catastral superior ós 150.000,00 euros. Así mesmo deberá acreditarse por parte do interesado, que o inmoble sobre o que pretende que se lle aplique a bonificación, constitúe a súa vivenda habitual, que están empadroados nela todos e cada un dos membros que constitúen a unidade familiar numerosa.4. As bonificacións ás que fan referencia os tres apartados anteriores deste artigo terán carácter rogado, e será necesaria a acreditación do suxeito pasivo de estar incurso nalgún ou nos tres supostos establecidos para cada unha delas, presentando a documentación demostrativa dos mesmos. No caso de concorrer simultaneamente máis dun suposto dos referidos nos parágrafos anteriores, aplicarase a bonificación que resulte máis vantaxosa para o suxeito pasivo. Artigo 5.º. Establecer a cantidade de 12,00 € (doce euros e cero céntimos) como importe mínimo para que a Excma. Deputación Provincial de A Coruña instrúa novos expedientes executivos de prema, de xeito que unha vez notificadas as providencias de prema e finalizado o prazo de ingreso sinalado nelas sen que se fixera efectiva a débeda, o Servizo de Recadación dará de baixa as liquidacións que inclúan os expedientes de nova apertura que non cheguen a dito mínimo.”. Artigo 6.º. En virtude do establecido na DT 18ª do TRLRFL, establecer como coeficiente para a determinación do valor base no caso de inmobles rústicos valorados conforme ó disposto no apartado 1 da DT 1.ª do texto refundido da Lei do catastro inmobiliario, aprobado por Real decreto lexislativo 1/2004, de 5 de marzo, o 0,5. DISPOSICIÓN FINAL A presente ordenanza fiscal entrará en vigor o 1 de xaneiro de 2015 DISPOSICIÓN DERROGATORIA Coa entrada en vigor da presente ordenanza queda derrogada a aprobada polo Pleno o 28 de novembro de 2013 publicada no BOP número 21 do 31 de xaneiro de 2014.” Faise constar igualmente que contra o acto de aprobación definitiva, que pon fin á vía administrativa, os interesados poderán interpoñe-lo recurso contencioso-administrativo ante o Xulgado do Contencioso-Administrativo que é o competente por razón do territorio, no prazo de dous meses, que contan a partir do día seguinte ó da publicación deste acordo no Boletín Oficial da Provincia (segundo o artigo 46.1 da Lei 29/98 de 13 de xullo, lei da xurisdicción contencioso-administrativa). Bergondo, 20 de xuño de 2014. A alcaldesa Alejandra Pérez Máquez